**ROMÂNIA**

**JUDEŢUL CĂLĂRAŞI**

**PREŞEDINTELE CONSILIULUI JUDEŢEAN CĂLĂRAŞI**

**DISPOZIŢIE**

***pentru modificarea Dispoziţiei nr. 206/2012***

***privind convocarea Consiliului Judeţean Călăraşi în şedinţă extraordinară***

Preşedintele Consiliului Judeţean Călăraşi,

      Având în vedere:

    - prevederile art. 94 alin. (2) din Legea administraţiei publice locale, nr. 215/2001 republicată , cu modificările şi completările ulterioare;

       - prevederile Dispoziţiei Preşedintelui Consiliului Judeţean Călăraşi nr. 206/11.05.2012 privind convocarea Consiliului Judeţean Călăraşi în şedinţă extraordinară;

       - prevederile art. 104 alin. (1) lit. (b) si alin. (3) lit. (a) din Legea administraţiei publice locale, nr. 215/2001, republicată, cu modificările şi completările ulterioare;

       În temeiul art. 106 alin. (1) din Legea administraţiei publice locale, nr. 215/2001, republicată, cu modificările şi completările ulterioare,

**DISPUNE:**

**Art. I** – Se modifică alineatul 1 al articolului unic din Dispoziţia nr. 206/2012 privind convocarea Consiliului Judeţean Călăraşi în şedinţă extraordinară, care va avea următorul cuprins:

            „**Articol unic** - Se convoacă Consiliul Judeţean Călăraşi, în şedinţă extraordinară, la data de **15 mai 2012, orele 1200,**în   sala de şedinţe a acestuia din municipiul Călăraşi, str. 1 Decembrie 1918, nr. 1, cu   următoarea ordine de zi:

            **1.** Proiect de hotărâre pentru modificarea şi completarea Hotărârii nr. 3/2012 privind repartizarea sumelor defalcate din taxa pe valoarea adăugată pentru echilibrarea bugetelor locale şi a sumelor alocate din cotele defalcate din impozitul pe venit pentru echilibrarea bugetelor locale, pentru cofinanţarea proiectelor de infrastructură şi a programelor de dezvoltare locală, pe unităţi administrativ-teritoriale, pe anul 2012”.

**Art. II –**Celelalte prevederi aleDispoziţiei nr. 206/2012 privind convocarea Consiliului Judeţean Călăraşi în şedinţă extraordinară, rămân neschimbate.

          **Art. III – (1)** Direcţia Juridică şi Administraţie Publică va duce la îndeplinire prevederile prezentei Dispoziţii.

                        **(2)** Secretarul Judeţului, Direcţia Juridică şi Administraţie Publică, va comunica prezenta Dispoziţie celor interesaţi.

**PREŞEDINTE,**

**ing. Răducu-George FILIPESCU**

**AVIZEAZĂ,**

**SECRETARUL JUDEŢULUI,**

**Dumitru TUDONE**

Nr. 207

Emisă la Călăraşi

Astăzi 14.05.2012